CELEX: 32002D0270
Language: ro
Date: 2002-04-09 00:00:00
Title: Decizia Comisiei din 9 aprilie 2002 de modificare a Deciziilor 93/24/CEE, 93/244/CEE și 2001/618/CE privind lista teritoriilor statelor membre sau a regiunilor statelor membre indemne de boala Aujeszky, precum și a regiunilor în care se aplică programe autorizate de eradicare a bolii Aujeszky [notificată cu numărul C(2002) 1326]Text cu relevanță pentru SEE.

03/Volumul 41
            
            
               RO
            
            
               Jurnalul Ofícial al Uniunii Europene
            
            
               202
            
         32002D0270
   
               L 093/7
            
            
               JURNALUL OFÍCIAL AL UNIUNII EUROPENE
            
            
               
            
         
      DECIZIA COMISIEI
   
   din 9 aprilie 2002
   de modificare a Deciziilor 93/24/CEE, 93/244/CEE și 2001/618/CE privind lista teritoriilor statelor membre sau a regiunilor statelor membre indemne de boala Aujeszky, precum și a regiunilor în care se aplică programe autorizate de eradicare a bolii Aujeszky
   [notificată cu numărul C(2002) 1326]
   (Text cu relevanță pentru SEE)
   (2002/270/CE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Directiva 64/432/CEE a Consiliului din 26 iunie 1964 privind problemele de sănătate animală care afectează schimburile intracomunitare cu bovine și porcine (1), astfel cum a fost modificată ultima dată și actualizată prin Decizia 2001/298/CE a Comisiei (2), în special articolul 10 alineatul (2),
   întrucât:
   
               (1)
            
            
               Garanțiile suplimentare cerute în cadrul schimburilor intracomunitare de porci cu privire la boala Aujeszky și listele teritoriilor din statele membre indemne de această boală și în care s-au pus în aplicare programe aprobate de combatere a acestei boli sunt stabilite prin Decizia 93/24/CEE a Comisiei (3), astfel cum a fost modificată ultima dată prin Decizia 2001/746/CE (4), și prin Decizia 93/244/CEE a Comisiei (5), astfel cum a fost modificată ultima dată prin Decizia 2001/905/CE (6). Începând cu 1 iulie 2002, Deciziile 93/24/CEE și 93/244/CEE se abrogă și se înlocuiesc cu Decizia 2001/618/CE a Comisiei (7).
            
         
               (2)
            
            
               Prin Decizia 95/210/CE a Comisiei (8) s-a aprobat un program de eradicare a bolii Aujeszky pus în aplicare în Bavaria, Germania.
            
         
               (3)
            
            
               Germania consideră că Bavaria este în prezent indemnă de boala Aujeszky și a prezentat Comisiei documentele justificative prevăzute la articolul 10 din Directiva 64/432/CEE.
            
         
               (4)
            
            
               Rezultatele programului de eradicare a bolii în Bavaria sunt considerate favorabile.
            
         
               (5)
            
            
               Este necesară modificarea în consecință a Deciziilor 93/24/CEE, 93/244/CEE și 2001/618/CE.
            
         
               (6)
            
            
               Măsurile prevăzute de prezenta decizie sunt în conformitate cu avizul Comitetului permanent pentru lanțul alimentar și sănătatea animală,
            
         ADOPTĂ PREZENTA DECIZIE:
   Articolul 1
   Anexa I la Decizia 93/24/CEE se înlocuiește cu textul anexei A la prezenta decizie.
   Articolul 2
   Anexa I la Decizia 93/244/CEE se înlocuiește cu textul anexei B la prezenta decizie.
   Articolul 3
   Anexele I și II la Decizia 2001/618/CE se înlocuiesc cu textele anexelor A și C la prezenta decizie.
   Articolul 4
   Prezenta decizie se aplică de la 1 aprilie 2002.
   Articolul 5
   Prezenta decizie se adresează statelor membre.
   
      Adoptată la Bruxelles, 9 aprilie 2002.
      
         
            Pentru Comisie
         
         David BYRNE
         
         
            Membru al Comisiei
         
      
   
   
      (1)  JO 121, 29.7.1964, p. 1977/64.
   
      (2)  JO L 102, 12.4.2001, p. 63.
   
      (3)  JO L 16, 25.1.1993, p. 18.
   
      (4)  JO L 278, 23.10.2001, p. 41.
   
      (5)  JO L 111, 5.5.1993, p. 21.
   
      (6)  JO L 335, 19.12.2001, p. 22.
   
      (7)  JO L 215, 9.8.2001, p. 48. Decizie, astfel cum a fost modificată ultima dată prin Decizia 2001/905/CE.
   
      (8)  JO L 132, 16.6.1995, p. 19.
   ANEXA A
   Anexa I la Decizia 93/24/CEE și anexa I la Decizia 2001/618/CE se înlocuiesc cu anexa următoare:
   
      
         „ANEXA I
         Statele membre sau regiunile statelor membre indemne de boala Aujeszky și în care este interzisă vaccinarea
         
                     Danemarca:
                  
                  
                     toate regiunile.
                  
               
                     Regatul Unit:
                  
                  
                     toate regiunile din Anglia, Scoția și Țara Galilor.
                  
               
                     Franța:
                  
                  
                     departamentele următoare: Aisne, Allier, Ardennes, Ariège, Aube, Aude, Aveyron, Bas-Rhin, Bouches-du-Rhône, Calvados, Cantal, Charente, Charente-Maritime, Cher, Corrèze, Côte-d'Or, Creuse, Deux-Sèvres, Dordogne, Doubs, Eure, Eure-et-Loire, Gard, Gers, Gironde, Haute Garonne, Haute-Loire, Haute-Marne, Hautes-Pyrénées, Haut-Rhin, Haute-Saône, Indre, Indre-et-Loire, Jura, Landes, Loire, Loire-Atlantique, Loir-et-Cher, Loiret, Lot, Lot-et-Garonne, Lozère, Maine-et-Loire, Marne, Meurthe-et-Moselle, Meuse, Moselle, Nièvre, Oise, Pyrénées-Atlantiques, Puy-de-Dôme, Rhône, Sarthe, Saône-et-Loire, Savoie, Seine-Maritime, Somme, Vaucluse, Tarn, Tarn-et-Garonne, Territoire de Belfort, Vendée, Vienne, Vosges, Yonne.
                  
               
                     Finlanda:
                  
                  
                     toate regiunile.
                  
               
                     Germania:
                  
                  
                     landurile următoare: Thüringen, Sachsen, Brandenburg, Mecklenburg-Vorpommern, Sachsen-Anhalt, Rheinland-Pfalz, Baden-Württemberg, Hessen, Schleswig-Holstein, Saarland, Hamburg, Bremen, Berlin și Bayern.
                  
               
                     Austria:
                  
                  
                     toate regiunile.
                  
               
                     Suedia:
                  
                  
                     toate regiunile.
                  
               
                     Luxemburg:
                  
                  
                     întreg teritoriul.”
                  
               
   
   ANEXA B
   Anexa I la Decizia 93/244/CEE se înlocuiește cu anexa următoare:
   
      
         „ANEXA I
         Statele membre sau regiunile statelor membre care au pus în aplicare programe aprobate de combatere a bolii Aujeszky
         
                     Germania:
                  
                  
                     landurile Niedersachsen și Nordrhein-Westfalen.
                  
               
                     Belgia:
                  
                  
                     întreg teritoriul.
                  
               
                     Țările de Jos:
                  
                  
                     întreg teritoriul.”
                  
               
   
   ANEXA C
   Anexa II la Decizia 2001/618/CE se înlocuiește cu anexa următoare:
   
      
         „ANEXA II
         Statele membre sau regiunile statelor membre care au pus în aplicare programe aprobate de eradicare a bolii Aujeszky
         
                     Germania:
                  
                  
                     landurile Niedersachsen și Nordrhein-Westfalen.
                  
               
                     Belgia:
                  
                  
                     întreg teritoriul.
                  
               
                     Țările de Jos:
                  
                  
                     întreg teritoriul.”